జి. నిర్మలారెడ్డి

జి. నిర్మలారెడ్డి తెలంగాణ రాష్ట్రంకు చెందిన పాత్రికేయురాలు, కథా రచయిత్రి. 2020లో తెలంగాణ ప్రభుత్వం నుండి ఉత్తమ పాత్రికేయురాలుగా తెలంగాణ రాష్ట్ర విశిష్ట మహిళా పురస్కారం అందుకుంది.

జీవిత విశేషాలు 
జి. నిర్మలారెడ్డి నల్లగొండ జిల్లా, పెద్ద అడిశర్ల పల్లి మండలం, చిలకమర్రి గ్రామంలో జన్మించింది.

పాత్రికేయరంగం 
20 ఏళ్ళుగా జర్నలిజంలో ఉన్న నిర్మలారెడ్డి తొలిసారిగా వార్త దినపత్రికలో చేరింది. ఆ తరువాత ఆంధ్రజ్యోతి, టీవీ9లలో పనిచేసింది. సాక్షి పత్రికలో చేరి ఫ్యామిలీ విభాగంలో ఫీచర్‌ జర్నలిస్ట్‌గా బెటర్‌హాఫ్‌, పాస్ట్‌ లైఫ్‌ రిగ్రెషన్‌, మి అండ్‌ మై గాడ్‌ కాలమ్స్‌తో అనేకమంది మహిళల విజయాల గురించి కథనాలు రాసింది. తన కథనాల ద్వారా పేదలకు చేయూత అందేలా చేసిన నిర్మలారెడ్డి కథా రచయిత్రిగా కూడా తనదైన ముద్రవేసుకుంది. ప్రస్తుతం సాక్షి దినపత్రిక చీఫ్‌ రిపోర్టర్‌గా పనిచేస్తుంది.

పురస్కారాలు 
 డిఎన్‌ఎఫ్‌ ఉత్తమ మహిళా జర్నలిస్టు (2008)
 తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.

మూలాలు 

నల్గొండ జిల్లా కవయిత్రులు
నల్గొండ జిల్లా మహిళా పాత్రికేయులు
నల్గొండ జిల్లా మహిళలు
విశిష్ట మహిళా పురస్కార గ్రహీతలు